Noverint universi presentes et futuri, quoniam Rotbertus Loripes, id est Eschacerius, dedit Joceranno Rainerii alodium suum omnem quod habebat in Talagunto et Cymandris; et Jocerannus dedit illud Deo et sancto Petro monachisque Cluniacensibus, auctorizante supradicto Rotberto, teste Humberto de Cortevas. Item sciri volumus, quoniam Engilelmus et Gutardus dederunt Deo et sancto Petro monachisque Cluniacensibus quicquid habebant in Cymandris, filiis suis hoc auctorizantibus; testibus Johanne de Porta et Johanne de Mortariis. Sciendum preterea quoniam Durannus Bastart donavit Deo et sancto Petro monachisque Cluniacensibus, quod habebat in Cymandris et filii Rotberti Curti, similiter dederunt Deo et sancto Petro monachisque Cluniacensibus quod in eadem villa habebant, laudante et concedente Landrico Grosso, de cujus capite erant ista. Sciendum etiam quoniam Bernardus de Orget et fratres sui dederunt Deo et sancto Petro monachisque Cluniacensibus quod habebant in Cymandris, teste Humberto de Curtevas. Iterum sciendum quod Bernardus Rodanni de Amugné dedit Deo et sancto Petro monachisque Cluniacensibus tres perticas terre quas habebant in Cymandris, teste Johanne de Morteriis. Sciendumque quoniam uxor Hugonis de Bressa prepositi dedit Deo et sancto Petro monachisque Cluniacensibus tres perticas terre quas habebant in Cymandris, auctorizante filio suo, testibus Bernardo Rodanni et Johanne de Mortariis. Nec ignorandum quoniam Dodo Rosers et uxor ejus dederunt Deo et sancto Petro monachisque Cluniacensibus tres perticas terre quas habebant in Cymandris, teste Johanne de Mortariis. Item sciant qui sunt et qui futuri sunt, quoniam Wilelmus archidiaconus et Humbertus canonicus excambiaverunt monachis Cluniacensibus in Cymandris quinque partes terre continentes viginti et duas perticas terre, laudantibus et concedentibus aliis canonicis; testibus Humberto de Curtevas et Alone de Sancto Ypolito et Isembardo de Amugne, et Dalmacio Ungro monacho.